stanford-oval/wikipedia huggingface dataset:
Laulaja-lauluntekijä
Historiaa > Laulaja-lauluntekijät Suomessa

Hectorin ensiesiintymisen jälkeen 1980-luvulla laulaja-lauluntekijöiden trubaduuri-esiintymisten on sanottu Suomessa lisääntyneen vasta 1980-luvulla[lähde? ].
Näihin aikoihin myös Dave Lindholm, Mikko Perkoila, Pelle Miljoona ja Jaakko Teppo aloittivat laajemman keikkailun ohjelmatoimistojen kautta.
Laulaja-lauluntekijän ilmaisumuotoa on pidetty perinteisesti henkilökohtaisen ja epäkaupallisena.[lähde? ] 
Merkittävää kuuluisuutta saavuttaessaan monet laulaja-lauluntekijät ovat kuitenkin päätyneet esiintymään myös isommilla areenoilla. Hectorin jäähyväiskonsertti pidettiin aikoinaan täydelle jäähallille ja etenkin modernit laulaja-lauluntekijät kuten Chisu, Anssi Kela, Samuli Putro ja J. Karjalainen esiintyvät paljon yhtyeen kanssa.
On myös huomattava että esimerkiksi HIM-yhtyeen Ville Valo, Apulannan Toni Wirtanen, The Rasmuksen Lauri Ylönen ja PMMP:n Paula Vesala ovat laulaja-lauluntekijöitä, vaikka identifioituvatkin pitkälti yhtyeidensä kautta.
Historiaa > Laulaja-lauluntekijän tulonmuodostus

Erotuksena cover-kappaleita esittäviin, itse itseään säestäviin muusikoihin, laulaja-lauluntekijöiden tulonmuodostuksesta osa koostuu keikkapalkkioiden lisäksi myös tekijänoikeustulosta.
Aiheesta muualla

Kuvia tai muita tiedostoja aiheesta Laulaja-lauluntekijä Wikimedia Commonsissa
Laulaja-lauluntekijä Juice Leskinen.
Kenya Airways

| Kenya Airways |
| --- | --- |

 IATA: KQ  –  ICAO: KQA 
Kutsukoodi:  KENYA
Perustettu:  22. tammikuuta 1977
Laivaston koko:  39
Kohteiden määrä:  58
Tunnuslause:  The Pride of Africa
Solmukohdat:  Jomo Kenyattan kansainvälinen lentoasema
Kotipaikka:   Nairobi, Kenia
Allianssi:  SkyTeam
Avainhenkilö(t):  Titus Naikuni (tj)
Yhtiön sivut:  www.kenya-airways.com
Kenya Airwaysin Boeing 767-300
Kenya Airways (IATA: KQ, ICAO: KQA, kutsukoodi: Kenya) on Kenian kansallinen lentoyhtiö. Sen päälentoasema on Jomo Kenyattan kansainvälinen lentoasema, Nairobissa. Nairobissa sijaitsee myös yhtiön päämaja. Kenya Airwaysillä on 34 kohdetta Afrikassa, Euroopassa ja Aasiassa, joihin se lentää. Yhtiön omistavat yksittäiset kenialaiset osakkeenomistajat (32,5 %), KLM (26 %), Kenian hallitus (23 %), Kenian instituutionaaliset investoijat (15,7 %) ja ulkomaiset investoijat (3,8 %).
5. toukokuuta 2007 yhtiön Boeing 737-800 matkustajalentokone syöksyi maahan lennolla KQ 507 Kamerunissa. Koneessa oli yhteensä 114 ihmistä. Koneen hylky löytyi kolmen vuorokauden kuluttua uponneena suohon. Hylystä ei löytynyt eloonjääneitä.
Marraskuussa 2021 Kenya Airways ja South African Airways allekirjoittivat Strategic Partnership Framework -sopimuksen, jonka tavoitteena on perustaa yleisafrikkalainen lentoyhtiö vuoteen 2023 mennessä.
Laivasto

Laivaston keski-ikä heinäkuussa 2022 on 10,6 vuotta.
| Konetyyppi | Lukumäärä | Tilauksia | Huomautuksia |
| --- | --- | --- | --- |
| Boeing 737-300SF | 2 | — |  |
| Boeing 737-700 | 2 | — |  |
| Boeing 737-800 | 8 | — |  |
| Boeing 777-300ER | 3 | — |  |
| Boeing 787-8 Dreamliner | 9 | — |  |
| Embraer ERJ-190AR | 15 | — |  |
| Yhteensä | 39 | 0 |  |
Aiheesta muualla

Kenya Airways
SkyTeamiin kuuluvat lentoyhtiöt
| --- | --- |
Jäsenet:   Aeroflot  Aerolíneas Argentinas  Aeroméxico  Air Europa  Air France  China Airlines  China Eastern Airlines  China Southern Airlines  Czech Airlines  Delta Air Lines  Garuda Indonesia  Kenya Airways  KLM  Korean Air  Middle East Airlines  Saudia  Scandinavian Airlines  Tarom  Vietnam Airlines  Virgin Atlantic  Xiamen Airlines 
Entiset jäsenet:   Alitalia  Northwest Airlines  Continental Airlines  Northwest Airlines 
Kenya Airwaysin Boeing 737-700.
Kenya Airwaysin Boeing 777-300ER laskeutumassa Amsterdam Schipholin kansainväliselle lentoasemalle.
Kenya Airwaysin Boeing 787-8 Dreamliner.
Kenya Airwaysin Embraer ERJ-190AR.
Kauko Laukkonen

Kauko Laukkonen (29. marraskuuta 1935 Helsinki – 19. marraskuuta 2009 Helsinki) oli suomalainen muusikko. Hän toimi lyömäsoitinten opettajana Keski-Pohjanmaan musiikkiopistossa. Hän toimi vakinaisessa virassa Helsingin kaupunginorkesterissa sekä lyömäsointinten äänenjohtajana.
Kevin Peter Hall

Kevin Peter Hall (9. toukokuuta 1955 – 10. huhtikuuta 1991) oli yhdysvaltalainen näyttelijä.
Hall esiintyi huomattavan pituutensa johdosta usein hirviörooleissa, hän oli 2,20 metriä pitkä. Hänellä oli osia muun muassa elokuvissa Bigfoot ja Hendersonit (1987), Predator – saalistaja (1987) ja Predator 2 (1990).
Hall meni vuonna 1989 naimisiin Alaina Reedin kanssa ja he saivat kaksi lasta. Vuonna 1990 hän joutui auto-onnettomuuteen, hänelle jouduttiin tekemään verensiirto, mutta luovutettu veri oli HIV:n saastuttamaa, ja näyttelijä menehtyi AIDS:in komplikaatioihin huhtikuussa 1991.
Khawr al-Udayd

Hiekkadyynejä Khawr al-Udaydin rannalla
Khawr al-Udayd tai Khor al-Adaid (arab. خور العديد‎) on Qatarin kaakkoiskulmassa oleva lahti, jonka yhdistää mereen kapea mutta syvä salmi. Lahden rantaviiva on hyvin mutkikas, ja se noin noin pohjois-eteläsuunnassa noin 15 kilometriä ja itä-länsisuunnassa noin 12 kilometriä pitkä.
Khawr al-Udaydin pohjoisosa on kansainvälisesti tärkeä lintualue, ja siellä pesii sääksiä ja räyskiä. Talvisin lahdella on muun muassa huomattavasti flamingoja sekä merkittäviä määriä muun muassa merimetsoja, arabianmerimetsoja, lokkeja ja tiiroja.
Khawr al-Udaydin vesiltä löydettiin vuoden 2005 tutkimuksissa 23 kalalajia. Sieltä on tavattu myös yhdeksää merikäärmelajia sekä liemikilpikonnaa ja karettikilpikonnaa. Khawr al-Udaydista ja sen lähivesiltä on tavattu intiankyttyrädelfiiniä, pullokuonodelfiiniä, rosopyöriäistä ja tropiikinvalasta. Dugongipopulaatio alueella on merkittävä huomattavien meriruohoniittyjen ansiosta.
Aiheesta muualla

Kuvia tai muita tiedostoja aiheesta Khawr al-Udayd Wikimedia Commonsissa
Kelly Ripa

| Kelly Ripa |
| --- | --- |

Henkilötiedot
Syntynyt: 2. lokakuuta 1970 (ikä 54)  Stratford, New Jersey
Näyttelijä
Aktiivisena:  1990–
Merkittävät roolit:  Hayley Vaughan (All My Children) Juontaja (Live with Kelly and Ryan) Faith Fairfield (Hope & Faith)
Palkinnot
 Soap Opera Digest Award (1996, 1998, 2000) Feature Film Award (1999) Daytime Emmy (2006, 2011, 2012, 2015, 2016) 
Aiheesta muualla
IMDb 
Elonet
Kelly Ripa (s. 2. lokakuuta 1970 Stratford, New Jersey) on yhdysvaltalainen näyttelijä ja televisiojuontaja.
Ura

Ripa sai vuonna 1990 Hayley Vaughanin roolin ABC-kanavan saippuasarjasta All My Children. Hän näytteli sarjassa kahdentoista vuoden ajan, vuoteen 2002 asti. Vuonna 2003 hän alkoi näytellä saman kanavan tilannekomediasarjassa Hope & Faith, jossa hän esitti toista nimiroolia, Faith Fairfieldiä. Sarjaa tehtiin kolme tuotantokautta, vuoteen 2006 asti. Ripa on vieraillut pienemmissä rooleissa muutamissa muissa sarjoissa, muun muassa Jennifer Bradleyn roolissa sarjassa Ed vuonna 2002. Hän on näytellyt myös elokuvissa.
Helmikuusta 2001 lähtien Ripa juonsi yhdessä Regis Philbinin kanssa arkiaamuisin ABC-kanavalla esitettyä talk show'ta Live with Regis and Kelly. Hän korvasi aiemmin nimellä Live with Regis and Kathie Lee tunnetun ohjelman juontajana Kathie Lee Giffordin, joka juonsi sitä viisitoista vuotta, vuoteen 2000 asti. Philbin jätti ohjelman marraskuussa 2011, minkä jälkeen Ripalla oli useita vaihtuvia juontajapareja ja ohjelmaa esitettiin nimellä Live with Kelly. Syyskuussa 2012 Ripa sai uudeksi vakituiseksi juontajaparikseen entisen NFL-pelaajan Michael Strahanin ja ohjelma sai nimen Live with Kelly and Michael. Vuonna 2016 Strahan siirtyi Good Morning American juontajaksi ja Ripalla oli jälleen useita vaihtuvia juontajapareja. 1. toukokuuta 2017, lähes vuosi Strahanin lähdön jälkeen, Ryan Seacrestin ilmoitettiin olevan Ripan uusi vakituinen juontajapari ja ohjelman nimeksi tuli Live with Kelly and Ryan.
Ripalla on ollut urallaan useita ehdokkuuksia Daytime Emmy -palkinnon saajaksi, eniten kategoriassa paras talk show -juontaja (Outstanding Talk Show Host). Hän sai kyseisen palkinnon vuosina 2011 ja 2012 yhdessä entisen juontajaparinsa Regis Philbinin kanssa. Vuosina 2015 ja 2016 hänet ja Michael Strahan palkittiin uudessa kategoriassa paras viihteellisen talk show'n juontaja (Outstanding Entertainment Talk Show Host). Näyttelijänä Ripa on ollut kahdesti ehdolla kategoriassa paras naissivuosa draamasarjassa (Outstanding Supporting Actress in a Drama Series; sarjasta All My Children) ja kerran kategoriassa paras nuori naisnäyttelijä draamasarjassa (Outstanding Younger Actress in a Drama Series; sarjasta All My Children). Lisäksi hän on saanut roolistaan All My Childrenissä kolme Soap Opera Digest -lehden jakamaa palkintoa.
Perhe

Ripa on ollut vuodesta 1996 alkaen naimisissa näyttelijä Mark Consuelosin kanssa. Kumpikin näytteli sarjassa All My Children. Parilla on kolme lasta, vuonna 1997 syntynyt Michael, vuonna 2001 syntynyt Lola ja vuonna 2003 syntynyt Joaquin.
Aiheesta muualla

Kuvia tai muita tiedostoja aiheesta Kelly Ripa Wikimedia Commonsissa
Kesäturilas

| Kesäturilas |
| --- | --- |

Uhanalaisuusluokitus
 
 
Suomessa:
 Elinvoimainen  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hyönteiset Insecta
Lahko::  Kovakuoriaiset Coleoptera
Alalahko::  Erilaisruokaiset Polyphaga
Osalahko::  Scarabaeiformia
Yläheimo::  Turilasmaiset Scarabaeoidea
Heimo::  Lehtisarviset Scarabaeidae
Alaheimo::  Melolonthinae
Tribus::  Melolonthini
Suku::  Melolontha
Laji::  hippocastani
Kaksiosainen nimi
 Melolontha hippocastani  Fabricius, 1801 
Katso myös
   Kesäturilas Wikispeciesissä   Kesäturilas Commonsissa 
Infobox OKNimi-testi OK: 
Kesäturilas eli kastanjaturilas (Melolontha hippocastani) on lehtisarvisiin (Scarabaeidae) kuuluva kovakuoriaislaji.
Tuntomerkit

Aikuinen kuoriainen on noin 24 millimetrin ja toukka 20–50 mm:n mittainen. Koiraalla on tuntosarvissa 7 liuskaa ja naaraalla 6. Se on hyvin samannäköinen kuin saksanturilas (Melolontha melolontha), jota ei kuitenkaan ole havaittu Suomessa. Kesäturilaan peitinsiipien reuna on musta ja sen takapää on pitkä, mutta ei kuitenkaan yhtä pitkä kuin saksanturilaalla. Kesäturilas muistuttaa hieman myös juhannusturilasta (Amphimallon solstitiale).
Elintavat

Lajia tavataan yleensä lehti- ja havupuilla, joiden lehtiä ja neulasia se käyttää ravinnokseen.
Kesäturilaan toukat elävät maan sisässä juuria syöden 4 tai 5 vuotta. Ne muistuttavat komposteissa eläviä sarvikuonokkaan toukkia.
Kesäturilaan luontaisia vihollisia ovat kontiainen, mäyrä, lepakot, käki, tikat, rastaat, harakka, mustavaris, naakka, sirkut, varpunen, maakiitäjäiset, isot ampiaiset ja loiskärpäset.
King Features Syndicate

King Features Syndicate on yhdysvaltalainen lehdistösyndikaatti. Syndikaatti jakaa sanomalehtistrippejä, palapelejä, kolumneja ja pelejä 5 000 sanomalehdelle ympäri maailmaa. Yhtiön perustivat William Randolph Hearst ja Moses Koenigsberg vuonna 1915. Suomessa ja muissa Pohjoismaissa King Features Syndicaten sarjakuvia jakelee Bulls Presstjänst.
Syndikaatin jakelemia sarjakuvia

Aku Ankka
Betty Boop
Harald Hirmuinen
Kalle Kehveli
Kippari-Kalle
Masan arkki
Masi
Mustanaamio
Taika-Jim
Kelly Reilly

| Kelly Reilly |
| --- | --- |
 Kelly Reilly Pariisissa vuonna 2013.
Henkilötiedot
Syntynyt: 18. heinäkuuta 1977 (ikä 47) Surrey, Englanti
Ammatti:  näyttelijä
Puoliso:  Kyle Bougher (2012–)
Näyttelijä
Aktiivisena:  1995–
Merkittävät roolit:  Mary Morstan (Sherlock Holmes) Jordan Semyon (True Detective)
Aiheesta muualla
IMDb 
Elonet
Jessica Kelly Siobhán Reilly (s. 18. elokuuta 1977) on englantilainen näyttelijä.
Hän on ollut kaksi kertaa ehdolla Olivier-palkinnon saajaksi. Vuonna 1995 Reilly sai ehdokkuuden roolistaan Miss Juliena näytelmässä After Miss Julie ja vuonna 2007 roolistaan Desdemonana näytelmässä Othello.
Valikoitu filmografia > Elokuva

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |
| --- | --- | --- | --- |
| 2000 | Vauvakuume | Maybe Baby | Nimnh |
| 2000 | Peaches | Peaches | Cherry |
| 2001 | Viimeinen kierros | Last Orders | Nuori Amy |
| 2002 | Espanjalainen kimppakämppä | L’Auberge espagnole | Wendy |
| 2003 | Dead Bodies | Dead Bodies | Viv McCormack |
| 2004 | The Libertine | The Libertine | Jane |
| 2005 | Mrs. Henderson esittää | Mrs Henderson Presents | Maureen |
| 2005 | Ylpeys ja ennakkoluulo | Pride & Prejudice | Caroline Bingley |
| 2005 | Sinkkuuden huuma | Les poupées russes | Wendy |
| 2007 | Puffball | Puffball | Liffey |
| 2008 | Me and Orson Welles | Me and Orson Welles | Muriel Brassler |
| 2008 | Eden Lake | Eden Lake | Jenny |
| 2009 | Sherlock Holmes | Sherlock Holmes | Mary Morstan |
| 2009 | Triage | Triage | Diane |
| 2010 | Meant to Be | Meant to Be | Amanda |
| 2010 | Ti presento un amico | Ti presento un amico | Sarah |
| 2011 | Sherlock Holmes: A Game of Shadows | Sherlock Holmes: A Game of Shadows | Mary Watson |
| 2011 | Citizen Gangster | Citizen Gangster | Doreen Boyd |
| 2012 | Lento | Flight | Nicole |
| 2013 | Casse-tête chinois | Casse-tête chinois | Wendy |
| 2013 | A Single Shot | A Single Shot | Jess |
| 2014 | Set Fire to the Stars | Set Fire to the Stars | Caitlin |
| 2014 | Heaven Is for Real | Heaven Is for Real | Sonja Burpo |
| 2014 | Calvary | Calvary | Fiona Lavelle |
| 2014 | Innocence | Innocence | Pamela Hamilton |
| 2016 | Bastille Day | Bastille Days | Karen Dacre |
| 2018 | 10x10 | Outfall | Cathy |
Valikoitu filmografia > Televisio

| Televisio> Vuosi | Televisio> Suomenkielinen nimi | Televisio> Alkuperäinen nimi | Televisio> Rooli | Televisio> Lisätietoja |
| --- | --- | --- | --- | --- |
| 1995 | Epäilyksen polttopiste: Sisäpiirit | Prime Suspect: Inner Circles | Polly Henry | Televisioelokuva |
| 1996 | Bramwell - naiskirurgin oppivuodet | Bramwell | Kathleen Le Saux | 1 jakso |
| 1996 | Ruth Rendell Mysteries | Ruth Rendell Mysteries | Kimberley | 2 jaksoa |
| 1996 | Poldark - Tuntematon mies mereltä | Poldark | Clowance Poldark | Televisioelokuva |
| 1997 | Tom Jones | The History of Tom Jones, a Foundling | Nancy Miller | Minisarja |
| 1999 | Wonderful You | Wonderful You | Nancy | Minisarja |
| 1999 | Seksiä ja väkivaltaa | Sex 'n' Death | Julie | Televisioelokuva |
| 2002 | Viaton todistaja | The Safe House | Fiona "Finn" MacKenzie | Televisioelokuva |
| 2003 | Hercule Poirot | Agatha Christie's Poirot | Mary Gerrard | jakso "Teetä kolmelle" |
| 2006 | A for Andromeda | A for Andromeda | Christine Jones / Andromeda | Televisioelokuva |
| 2007 | Arvoitusten talo | Joe's Palace | Charlotte | Televisioelokuva |
| 2008 | He Kills Coppers | He Kills Coppers | Jeannie | Televisioelokuva |
| 2009 | Above Suspicion | Above Suspicion | DC Anna Travis | Minisarja |
| 2010 | Above Suspicion 2: Red Dahlia | Above Suspicion 2: Red Dahlia | DC Anna Travis | Minisarja |
| 2011 | Above Suspicion: Deadly Intent | Above Suspicion: Deadly Intent | DI Anna Travis | Minisarja |
| 2012 | Above Suspicion: Silent Scream | Above Suspicion: Silent Scream | DI Anna Travis | Minisarja |
| 2014 | Black Box | Black Box | Tohtori Catherine Black | 13 jaksoa |
| 2015 | True Detective | True Detective | Jordan Semyon | 8 jaksoa |
Aiheesta muualla

Kuvia tai muita tiedostoja aiheesta Kelly Reilly Wikimedia Commonsissa
Kelly Reilly Elonetissä.
Kelly Reilly Internet Movie Databasessa. (englanniksi)
Keskiviikkokerho

Keskiviikkokerho on suomalainen suljettu keskustelukerho. Se kokoaa yhteen suomalaisia vaikuttajia etenkin talouden ja politiikan alalta.
Historia ja toiminta

Keskiviikkokerhon perustivat jatkosodan aikana vuonna 1942 Sakari Tuomioja, Teuvo Aura, Jussi Lappi-Seppälä ja Simbri Ahola. Sen jäsenistö koostuu vaikutusvaltaisista suomalaisista miehistä etenkin talouden ja politiikan alalta. Sen jäseneksi voi päästä vain kutsuttuna, ja vain miehiä hyväksyttiin jäseniksi ennen huhtikuuta 2018.
Huhtikuussa 2018 kerhon jäseniksi hyväksyttiin kolme naista: työmarkkinajohtaja Minna Helle, toimitusjohtaja Hille Korhonen sekä alivaltiosihteeri Päivi Nerg.
Kerho kokoontuu kerran kuukaudessa keskiviikkoisin. Kerhossa on noin sata jäsentä, joista kuhunkin kokoukseen osallistuu 30–40. Käytävät keskustelut ovat luottamuksellisia, eikä niistä laadita pöytäkirjoja.
Vuonna 1959 Aarne Nopsanen maalasi Keskiviikkokerhoa esittävän taulun, jossa on kuvattuna kerhon silloisia jäseniä. Teos on nykyään UPM-Kymmenen omistuksessa. Helsingin Suomalaisen Klubin Pohjola-kabinetissa esillä oleva maalaus on Jukka Nopsasen vuonna 1986 tekemä kopio isänsä alkuperäisestä teoksesta.
Katupartio

Katupartioksi (naapurivahti, kansalaispartio) kutsutaan ulkona liikkuvaa vapaaehtoisten joukkoa, joka tarkkailee ympäristöä järjestyshäiriöiden varalta. Katupartio ilmoittaa tarvittaessa laittomuuksista poliisille tai puuttuu asioihin yleisen kiinniotto-oikeuden nojalla. Katupartion voi perustaa kuka tahansa siihen kykenevä.
Suomi

Suomessa katupartio on laillinen, jos sen yksittäiset jäsenet eivät riko lakia.
Pihtiputaalla on vuodesta 2013 toiminut aktivistien ja yrittäjien Yöpyövelit-katupartio. Sen myötä aluetta vaivannut murto- ja varkausaalto on päättynyt. Vapaaehtoiset partioivat autolla ja raportoivat poliisille epäilyttävistä tapahtumista. Ammattilaisliigojen murtoaallot ovat historiaa ja murtoja on enää minimaalisesti.
Tammikuussa 2016 kohistiin Soldiers of Odin -järjestön Joensuuhun perustamasta katupartiosta.
Britannia

Britanniassa katupartioiden toiminta alkoi 1980-luvulla. Noin kolme miljoonaa brittiä toimii naapurivahtina parantaakseen seudun viihtyisyyttä ja turvallisuutta. Tämä lisää alueen yhteisöllisyyttä ja helpottaa rikosten ja muiden häiriöiden torjuntaa.
Viro

Virossa vapaaehtoiset toimivat palkatta apupoliiseina. Heidän arvostuksensa Virossa on noussut vuosien myötä. Täysvarustukseen kuuluvat käsiraudat, teleskooppinuija, pistooli ja poliisiauto. He eivät voi määrätä sakkoja mutta pysäyttävät autoja, puhalluttavat kuljettajia, ottavat ihmisiä kiinni ja kuljettavat heidät poliisiasemalle. Kodeissa ja ravintoloissa nämä "apupoliisit" käyvät selvittämässä tappeluita. Jo pelkkä heidän läsnäolonsa voi vähentää väkivaltaa. Näin poliisin aikaa vapautuu vaativampiin tehtäviin.
Aiheesta muualla

Wikimedia Commonsissa on kuvia tai muita tiedostoja aiheesta .
Radikalisoiduin ja kohta partioin katuja – se on Britanniassa ihan tavallista. Helsingin Sanomien Lontoon-kirjeenvaihtaja  Annamari Sipilä kertoo ryhtymisestään naapurivahdiksi. Helsingin Sanomat 3.4.2016.
Liam Neesonin filmografia

Liam Neeson Deau­villen elo­kuva­festivaaleilla 2012.
Tämä on näyttelijä Liam Neesonin filmografia.
Televisiosarjat

| Vuosi | Televisiosarja | Rooli | Huomioita |
| --- | --- | --- | --- |
| 1978 | Play for Today | Dermot | 1 jakso |
| 1980 | BBC2 Playhouse | seppä | 1 jakso |
| 1984 |  Ellis Island | Kevin Murray | 2 jaksoa |
| 1985 | Rahan ruhtinatar | Blackie O'Neill | kolmiosainen minisarja |
| 1986 | Jos huominen tulee | tarkastaja André Trignant | 2 jaksoa |
| 1986 | Miami Vice | Sean Carroon | 1 jakso |
| 1987 | Unelmien valtiatar | Blackie O'Neill | 1 jakso |
| 1988 | Screen Two | Martin Perry | 1 jakso |
| 1996 | The Great War and the Shaping of the 20th Century | John Lucy, Adolf Hitler | 3 jaksoa, dokumenttisarja |
| 2000 | Enkelin kosketus | oma itsensä | 1 jakso |
| 2002 |  Evolution | kertoja | äänirooli, 1 jakso, dokumenttisarja |
| 2002 | Liberty's Kids: Est. 1776 | John Paul Jones | äänirooli, 1 jakso |
| 2005 | Simpsonit | Isä Sean, Pyhä Pietari | äänirooli, 1 jakso |
| 2010 | Cubed | oma itsensä | 1 jakso |
| 2010 | Viimeistä päivää | Mehiläismies | 1 jakso |
| 2011 | Life's Too Short | oma itsensä | 1 jakso |
| 2011, 2014 |  Star Wars: The Clone Wars | Qui-Gon Jinn | äänirooli, 3 jaksoa |
| 2014 | Panta kaulassa | muukalainen | 1 jakso |
| 2014, 2015 | Family Guy | oma itsensä | äänirooli, 2 jaksoa |
| 2015 | The Garden's Defining Moments | kertoja | äänirooli, 1 jakso, dokumenttisarja |
| 2015 | The Late Show with Stephen Colbert | herra Toffee | 1 jakso |
| 2015 | Nature Is Speaking | jää | äänirooli, 1 jakso |
| 2016 | Inside Amy Schumer | Don Cheadle | 1 jakso |
| 2016 | Dream Corp LLC | Joey | 1 jakso |
| 2017 | The Orville | Jahavus Dorahl | 1 jakso |
| 2022 | Obi-Wan Kenobi | Qui-Gon Jinn | ”Osa 6”; kreditoimaton cameo |
Aiheesta muualla

Kuvia tai muita tiedostoja aiheesta Liam Neeson Wikimedia Commonsissa
Liam Neeson Elonetissä.
Liam Neeson Internet Movie Databasessa. (englanniksi)
Kauppilanmäen museoalue

| Kauppilanmäen museo |
| --- | --- |

Tyyppi:  Kotiseutumuseo, museo 
Osoite:  Rinnekatu 5, 37600 Valkeakoski  
Sijainti:  Valkeakoski 
Kotisivut:  valkeakoski.fi/kulttuuri-ja-li... 
Koordinaatit:  61°15′40″N, 24°01′34″E
 fiKauppilanmäen museo 
Kauppilanmäen ulkomuseo on vuonna 1960 avattu museoalue, joka sijaitsee Kauppilanmäessä Valkeakosken keskustassa. Museoalueella on viisi asuinrakennusta, joissa esitellään paperityöläisten elämää 1800-luvulta 1900-luvun alkuun. Asuinrakennusten lisäksi alueella on työväentalo, savusauna ja aitta.
Kingdom Hearts HD 2.8 Final Chapter Prologue

| Kingdom Hearts HD 2> 8 Final Chapter Prologue |
| --- | --- |

Kehittäjä:  Square Enix
Julkaisija:  Square Enix
Jakelija:  Disney Interactive Studios, PlayStation Store, Epic Games Store, Microsoft Store ja Steam
Ohjaaja:  Tetsuya Nomura Tai Yasue
Tuottaja:  Rie Nishi
Suunnittelija:  Tetsuya Nomura
Säveltäjä:  Yoko Shimomura
Pelisarja:  Kingdom Hearts
Pelimoottori:  Unreal Engine 4
Julkaistu:  JP 12. tammikuuta 2017WW 24. tammikuuta 2017
Lajityyppi:  toimintaroolipeli
Pelimuoto:  yksinpeli
Ikäluokitus:  ESRB: 10 vuotta tai vanhempi  USK 12 
Alusta:  PlayStation 4
Jakelumuoto:  Blu-ray
Lisää peliartikkeleitaVideopelien teemasivulla
Infobox OK     : 
Kingdom Hearts HD 2.8 Final Chapter Prologue (tyyliteltynä Kingdom Hearts HD II.8 Final Chapter Prologue) on teräväpiirtokuvalla varustettu Kingdom Hearts -pelisarjan kokoelma, joka julkaistiin vuonna 2017.
Kokoelma sisältää pelattavan osuuden pelistä Kingdom Hearts 3D: Dream Drop Distance sekä kaksi aivan uutta tarinaa. Ensimmäinen on elokuva Kingdom Hearts χ Back Cover, joka perustuu selainpohjaiseen peliin Kingdom Hearts χ ja sisältää myös materiaalia, jota pelissä ei ollut. Toinen on Kingdom Hearts 0.2: Birth by Sleep – A Fragmentary Passage, aivan uusi peli, joka sijoittuu Kingdom Hearts: Birth by Sleepin jälkeen ja jonka tarina esitetään Aquan näkökulmasta.
Aiheesta muualla

Kingdom Hearts HD II.8: Final Chapter - Prologue MobyGamesissa (englanniksi)
| --- | --- |
Pelit:   Kingdom Hearts  Chain of Memories  II  Coded  358/2 Days  Birth by Sleep  3D: Dream Drop Distance  χ  III  Melody of Memory  Missing-Link  IV 
HD-kokoelmat:   HD 1.5 Remix  HD 2.5 Remix  HD 2.8 Final Chapter Prologue 
Hahmot:   Sora  Organisaatio XIII
Kingdom Hearts coded

| Kingdom Hearts coded |
| --- | --- |

Kehittäjä:  Square Enix h.a.n.d. (NDS)
Julkaisija:  Square Enix
Jakelija:  Disney Interactive Studios
Ohjaaja:  Tetsuya Nomura Hajime Tabata
Tuottaja:  Shinji Hashimoto Kousei Itou Kakuko Obinata
Käsikirjoittaja:  Daisuke Watanabe Yukari Ishida Tetsuya Nomura
Säveltäjä:  Yoko Shimomura
Pelisarja:  Kingdom Hearts
Julkaistu:  NTT DoCoMo 18. marraskuuta 2008 Nintendo DS JP 7. lokakuuta 2010 NA 11. tammikuuta 2011 AUS 13. tammikuuta 2011 EU 14. tammikuuta 2011 
Lajityyppi:  pulmapeli
Pelimuoto:  yksinpeli
Ikäluokitus:  PEGI: 12
Alusta:  NTT DoCoMo Nintendo DS
Jakelumuoto:  Digitaalinen jakelu
Lisää peliartikkeleitaVideopelien teemasivulla
Infobox OK   : 
Kingdom Hearts coded on Square Enixin kehittämä ja julkaisema Kingdom Hearts -pelisarjaan kuuluva pulmapeli. Peli julkaistiin NTT DoCoMolle. Pelistä on ilmestynyt kolme episodia vuosina 2008–2009.
Peli alkaa siitä, kun Samu Sirkka lukee päiväkirjojaan ja huomaa tekstin viimeisellä sivulla ”We must free their moment”, mutta ei muista kirjoittaneensa sitä. Kuningas Mikki Hiiri päättää virtalisoida päiväkirjan ja tästä alkaa virtuaalisen Soran seikkailut.